Odense Adresse-Contoirs Efterretninger, 1825-07-11
Fra Glorup Hørfabrik ankommer til Odense og falholde sammesteds hos Hr. Frydendahl den yngre paa Nedergade den 10de, 11te og 12te Juli førstkommende, saavelsom og paa Markedet, fine og grove blegede Hør= og Blaarlærrede af fortrinlig god Bonitet og 5 Qvarteers Bredde, saavelsom og linnede Dynevaar. Ifølge Bestemmelse under Skiftet efter afdøde Generalmajor H. J. v. Rødenberg og Hustrue til Wergaard, blive nedenanførte deres Stervboe tilhørende Eiendomme i Hellum Herred, Aalborg Amt, stillede til Bortsalg ved 3 Auctioner, som afholdes næstkommende. 26 Juli. 9 August. og 24 August De 2 første paa Hellum Hindsted Herreders Tingsted i Wive Bye ved Hobroe, og den 3die paa bemeldte Wergaard, hver Dags Formiddag Kl. 11. Eiendommene ere: Hovedgaarden Wergaard med Hartkorn Jordskyld 12 Tdr. 3 Skpr. - Fdkr. 2 Alb., hvorunder en Afbyggergaardpaa 1 Td. 4 Skpr. 1 Fdkr. Hartkorn, samt Skovskyld 1 Skp. 1 Alb. ) Bøndergods, af Hartkorn Jordskyld 54 Tdr. 7 Skpr. 3 Fdkr. 2 Alb. og Skovskyld 3 Tdr. 6 Skpr. 1 Fdkr. 2 Alb. Bælum og Lyngbye Sogns Konge-Korntiender, tilsammen matrikulerede for 26 Tdr. 4 Skpr. og med tiendeydende Hartkorn 354 Tdr. 2 Skpr. Wergaard ligger 4 Mile sydost for Aalborg, 4 Mile nordvest for Hobroe og 2 Mile fra Lade= og Færgestedet Hadsund, ved Mariager Fjord. Dens Jorder drives ved fuldt Hoverie af 9 Gaarde og af 15 Huse, hvilke sidste forrette 508 Ugedage. Udsæden, der betydelig kan forøges ved at indtage af Udmarken, ved Mærgling og et i det Hele forbedret Jordbrug, har udgjort aarlig circa 33 Tdr. Rug, 20 Tdr. Byg, 60 Tdr. Havre, 12 Tdr. Ærter, 16 Tdr. Kartofler. Høravlen er imellem 100 og 120 Læs. Besætningen har hidtil været omtrent 60 Meieriekøer, 100 Faar, 8 Heste og 10 Sviin. Ved Gaarden er en liden umatrikuleret Vandmølle, indrettet til Korn maling og Sigtning, samt til Kjærneværk og Kalkstampning. Bygningerne, som have 4 teglhængte Fløie, og hvoraf 1 er 2 Etager høi, ere vel vedligeholdte, indrettede med gibsede og betrukne Værelser, og omgivne med 3 meget gode og smukke Frugt= og Lysthauger, samt assureret i Landets almindelige Brandkasse for 15,000 Rbd. Af de til og nær ved Gaarden liggende Skove haves tilstrækkeligt Jldebrændsel og Gavningstømmer. Skud- og Jordtørv haves i Overflødighed, samt Jagt og Fiskerie. Den aarlige Landgilde og Hoveriepenge af Bøndergodset udgjør 171 Rbd. 1 Mk. 2 s. Sølv og 15 Rbd. Sedler. Tienderne afgive efter Forening og Kiendelse aarlig omtrent 300 Tdr. Korn og 6 Rbd. i Penge. Paa Gaard og Gods hviler ingen resterende Skatter eller Gjeld, undtagen Hæftelsen til Banken. Af Kjøbesummen kan de 2/3 Dele, mod 1ste Prioritet. efter Konditionernes videre Bestemmelse, blive indestaaende, rimeligviis i flere Aar, i Eiendommen, hvis nærmere Beskaffenhed Liebhaverne bedst erfare ved at tage dem i Øiesyn. Dersom intet antageligt Bud skulde skee ved 3die Auction, agtes Gaarden med dens Hoverie opraabt til Bortforpagtning i 6 Aar, Konditionerne, saavel for Salg som Forpagtning, vil 3 Uger før Auctionen være at faae til Eftersyn i Aalborg, hos Hr. Gjæstgiver Brünner, i Viborg hos Hr. Gjæstgiver Brønnum, i Randers hos Hr. Gjæstgiver Rüdel, i Aarhuus hos Hr. Bogtykker Elmqvist, i Odense hos Hr. Bogtrykker Hempel, i Kjøbenhavn ved Holmens Kanal No. 261. hos Hr. Landinspekteur N. Lyngbye og her paa Stedet. Duegaard ved Hobroe den 26 Juni 1825. Petersen, konst.